1986 m. pasaulio krepšinio čempionatas

1986 m. pasaulio krepšinio čempionatas – dešimtasis pasaulio krepšinio čempionatas, 1986 m. liepos 5–20 dienomis vykęs Ispanijoje. Nugalėtojais antrą kartą tapo Jungtinių Amerikos Valstijų krepšininkai, atkakliame finale nugalėję Tarybų Sąjungos atletus. TSRS sudėtyje sidabro laimėtojais tapo Rimas Kurtinaitis, Arvydas Sabonis ir Valdemaras Chomičius.

Čempionato varžybos vyko 7 Ispanijos miestuose: Saragosoje, Ferolyje, Malagoje, Tenerifės Santa Kruse, Barselonoje, Ovjede ir Madride.

Čempionato formatas, lyginat su 1982 m., smarkiai pasikeitė: vietoje 13 komandų dalyvių skaičius padidintas iki 24, pakeistas finalinių kovų formatas iš turnyro į atkrintamąsias rungtynes. Kovos dėl 13–24 vietų nevyko – visoms rinktinėms, neįveikusioms grupių etapo, priskirta 13 vieta.

Į čempionatą patekę Filipinai dėl politinių aplinkybių dalyvauti atsisakė, juos pakeitė Azijos čempionate 4 likusi Malaizija.

Grupių lygmuo

A grupė 
Vieta: Saragosa, Saragosos sporto rūmai (5000 žm.)

B grupė 
Vieta: Ferolis, A Malatos daugiasportė arena (5000 žm.)

C grupė 
Vieta: Malaga, Siudad Chardino sporto rūmai (5000 žm.)

D grupė 
Vieta: Tenerifės Santa Krusas, Tenerifės Santa Kruso centrinis paviljonas (6000 žm.)

Pusfinalio turnyras 
Į pusfinalio turnyrą rinktinės atsinešė taškus iš grupių etapo.

I grupė 
Vieta: Barselona, Barselonos sporto rūmai (8000 žm.)

II grupė 
Vieta: Ovjedas, Ovjedo savivaldybės sporto rūmai (6000 žm.)

Finalinės kovos 
 Vieta: Madridas, Madrido savivaldybės sporto rūmai (12 000 žm.)

 Dėl 9–12 vietų

 Dėl 5–8 vietų

 Dėl medalių

Statistika 
Rezultatyviausi žaidėjai:
  Nikos Galis – vid. 33,7 tšk. per rungtynes
  Oscar Schmidt – vid. 28,1 tšk.
  Lee Chung-hee – vid. 27,8 tšk.
  Dražen Petrović – vid. 25,2 tšk.
  Kim Hyun-jun – vid. 19,4 tšk.

Geriausias penketukas:
  David Robinson
  Oscar Schmidt
  Dražen Petrović (MVP)
  Arvydas Sabonis
  Valerij Tichonenko

Šaltiniai 
 X WORLD CHAMPIONSHIP (MADRID 1986), linguasport.com

Pasaulio krepšinio čempionatai
1986 sporte
Ispanijos sporto varžybos